Mohéli (autonóm terület)

Mohéli egy sziget az Indiai-óceánban. Jogilag a Comore-szigeteki Unió autonóm szigete. Afrika és Madagaszkár között található, Madagaszkártól északra a Mozambiki-csatorna északi kijáratánál. Földrajz Agyagos talajjal rendelkezik. Ez a szigetek közül a legkisebb. Élővilág A mohéli füleskuvik kizárólag Mohélin honos, ahol 1995-ben fedezték fel. A szigeten előforduló 700 és 800 méteres tengerszint feletti magasságban húzódó hegyi erdőség maradványfoltjainak lakója. A Saint-Antoine hegyen (700 méter) és a Mzé Koukoulé hegyen (790 méter) fordul elő elsősorban. Történelem 1830-tól a madagaszkári királyi ház, az Imerina-dinasztia egy oldalága uralkodott a szigetországban. 1886-tól francia protektorátus lett, 1909-ben Szalima Masamba királynőt lemondatták a trónról, de hivatalosan 1912-től kezdődött a gyarmati uralom Mohélin, illetőleg a Comore-szigeteken. A gyarmati időszak elmúltával a királyi család tagjai visszatértek a szigetre, és Szalima Masamba és Camille Paule unokája, Anne Etter a Comore-szigetek Fejlesztési Társaságának (Association Développement des Îles Comores) elnökeként képviseli az uralkodóházat napjainkban. Lakosság, Nyelv, Vallás Lakosság A lakosság többsége comorei, amely a bantu, a maláj, az arab és malgas népcsoportok keveréke. Nyelv A hivatalos nyelv a comorei, a francia és az arab, a helyi beszélt nyelv a mohéli (shimwali), amely a comorei nyelvjárása. Vallás A lakosság 98%-a szunnita muszlim, a maradék 2% római katolikus. Gazdaság Politikai élet Állami kitüntetés 1851-ben Dzsombe Szudi Fatima szultána megalapította a Mohéli Csillagrendje (Ordre de l'Étoile de Mohéli) állami kitüntetést, amely 1902-ig volt érvényben, mikor Dzsombe Szudi lányát, Szalima Masamba szultána-királynőt a férjével, Camille Paule francia csendőrrel együtt véglegesen Franciaországba telepítették, bár az uralkodónő névlegesen még hét évig kormányozta a szigeten francia rezidensek közreműködésével. A kitüntetést 2003-ban újra bevezették, amikor Mohéli a Comore-szigeteki Unió autonóm területévé vált. Mohéli Csillagrendjének nagymestere Mohéli autonóm terület elnöke, Said Mohamed Fazul lett, míg a kancellárja Mohéli utolsó uralkodójának, Szalima Masamba szultána-királynőnek az unokája, Anne Etter. A Mohéli Csillagrendben három rang (lovag, tiszt, parancsnok) és két méltóság (főtiszt, nagykeresztes) van. Közlekedés Turizmus Sport Jegyzetek Források "Comoros: Mwali (Mohéli)". Rulers (angol nyelven). Hozzáférés: 2019. szeptember 8.. Etter, Anne és Raymond Riquier (2012). À Salima de Mohéli, dernière reine comorienne, la fidélité d'une petite-fille (francia nyelven). Moroni: Komedit. Hozzáférés: 2019. szeptember 8.. Ibrahime, Mahmoud: Djoumbé Fatima: Une reine comorienne face aux visées coloniales de la marine française. Tarehi - Revue d'Histoire et d'Archéologie 2, 10–17, 2001. Nivois, Julienne: A Pesmes, en Franche-Comté..., Une Reine oubliée par l'Histoire, Éditions Dominique Guéniot, Párizs, 1995. Sheldon, Kathleen (2005). Historical dictionary of women in Sub-Saharan Africa (angol nyelven). Lanham, Maryland, USA: The Scarecrow Press. Hozzáférés: 2019. szeptember 8.. ISBN 0810853310 További információk "Salima Machamba". Rulers (angol nyelven). Hozzáférés: 2019. szeptember 8.. "Ursule Salima Machamba, dernière reine de Mohéli". Comores (francia nyelven). Hozzáférés: 2019. szeptember 8.. "Ursule Salima Machamba 1ère, Dernière reine de Mohéli". Habari Za Komori (francia nyelven). Hozzáférés: 2019. szeptember 8.. Kapcsolódó szócikkek Mohéli Szultanátus Mohéli uralkodóinak listája Mohéli uralkodók házastársainak listája